Ես կուզենայի հենց այս համատեքստում անդրադառնալ դեսպան Ռիչարդ Միլսի խոսքերին։ Այսպես, իսկ հայտնի է՞, արդյոք որևէ ադրբեջանցի քաղաքական, հասարակական, խաղաղասեր գործիչ, քաղաքացի որ համաձայն լինի Արցախի անկախությանը։Համենայն դեպս, ինձ հայտնի չի։ Կարող են ինձ հակադարձել․ «չէ՞ որ Ադրբեջանում բռնապետություն է, այնտեղ ճնշված է խոսքի, կարծիքի, արտահայտվելու ազատությունը և այլն»։ Այո, բայց Եվրոպայում կան բազմաթիվ ադրբեջանցի ազատամիտ,վտարանդի այլախոհներ, որոնք անխնա քննադատում են Ալիևի ռեժիմը, բայց նրանցից ոչ-ոք չի ընդունում Արցախի անկախության գաղափարը նույնպես։